 Na WINNIE ONYANDO CHAMA cha Wamiliki Matatu (MOA) kimetupilia mbali uvumi kuwa walioteketeza gari kwenye maandamano ya Azimio la Umoja One Kenya Jumanne walifadhiliwa. Mwenyekiti wa MOA, Simon Kimutai alisema kuwa biashara zao zinaathiriwa wakati wa maandamano. “Uvumi kwamba basi hilo liliteketezwa na watu waliofadhiliwa ni uongo tu. Gari hilo lilikuwa katika safari wakati huo,” akasema Bw Kimutai. “Anayemiliki gari lililoteketezwa jana alipata hasara. Hatutakubali masuala kama hayo yawakute wenzetu. Tuko katika biashara na tunaomba waandamanaji waheshimu mali za wengine,” alisema Bw Kimutai. Kadhalika, Bw Kimutai alidai kuwa gari hilo liliteketezwa na vijana zaidi ya arobaini waliokuwa wakiandamana. Pia alifichua kuwa huenda mmiliki wa gari hilo, Francis Nyakundi akakosa kupokea fidia kutoka kwa kampuni ya bima kwa uharibifu huo.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  